**Rīgas domes Konsultatīvās padomes**

**sabiedrības integrācijas jautājumos (turpmāk – Konsultatīvā padome)**

**SĒDES PROTOKOLS**

Rīgā

2024. gada 22. maijā

Rīgas Dome, Rātslaukums 1, 511. telpa

Sēde tiek atklāta plkst. 15.00

**Sēdē piedalās Konsultatīvas padomes locekļi:**

|  |  |  |
| --- | --- | --- |
| **Nr. p. k.** | **Vārds, uzvārds** | **Amats** |
| 1. | Iveta Ratinīka | Rīgas domes Rīgas domes Izglītības, kultūras un sporta komitejas locekle, “Latvijas attīstībai” Rīgas domes deputātu frakcijas pārstāve |
| 2. | Ieva Siliņa | Rīgas domes Izglītības, kultūras un sporta komitejas priekšsēdētāja vietniece, Nacionālās apvienības “Visu Latvijai!”-“Tēvzemei un Brīvībai/LNNK” un Latvijas Reģionu apvienības Rīgas domes deputātu frakcijas pārstāve |
| 3. | Eiženija Aldermane | Rīgas domes deputāte, Rīgas domes deputātu frakcijas ““Saskaņa” sociāldemokrātiskā partija” pārstāve |
| 4. | Mārtiņš Moors | Rīgas valstspilsētas pašvaldības Labklājības departamenta Sociālās pārvaldes priekšnieks |
| 5. | Guntars Ruskuls | Rīgas valstspilsētas pašvaldības Pilsētas attīstības departamenta Stratēģiskās vadības pārvaldes vadītājs |
| 6. | Ilze Meilande | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes Sabiedrības integrācijas un līdzdalības nodaļas vadītāja |
| 7. | Uģis Vidauskis  | Rīgas valstspilsētas pašvaldības Komunikācijas pārvaldes priekšnieka p.i. |
| 8. | Iveta Vērse | biedrības “Izglītības attīstības centrs” pārstāve |
| 9. | Evija Strupiša | biedrības “Gribu palīdzēt bēgļiem” pārstāve |
| 10. | Sarma Freiberga | Nodibinājuma “Fonds Nāc līdzās!” pārstāve |
| 11. | Aira Priedīte | Biedrības “ELA – Eiropas Latviešu apvienība” pārstāve |
| 12. | Olga Kubiškina | Biedrības “B Sports” pārstāve |
| 13. | Zane Karele | Biedrības "Iļģuciema sievietes" pārstāve |
| 14. | Brigita Lazda | Biedrības “Latvijas Nedzirdīgo savienība” pārstāve (aizvieto Ivaru Kalniņu) |
| 15. | Kaspars Biezais | Biedrības “Latvijas Neredzīgo biedrība” pārstāvis |

**Sēdē vēl piedalās:**

|  |  |  |
| --- | --- | --- |
| **Nr. p. k.** | **Vārds, uzvārds** | **Amats** |
| 1. | Miroslavs Mitrofanovs | Rīgas domes deputāts, Rīgas domes deputātu frakcijas “Latvijas Krievu savienība” pārstāvis |
| 2. | Ērika Pičukāne | Latviešu valodas aģentūras Izglītības daļas metodiķe |
| 3.  | Olga Dabiža - Petrovska | Sabiedrības integrācijas fonda Saliedētības pasākumu koordinācijas departamenta programmu koordinatore |
| 4. | Anita Kleinberga | Kultūras ministrijas Eiropas Savienības fondu departamenta Finanšu instrumentu attīstības nodaļas eksperte |
| 5. | Linda Krūmiņa | Kultūras ministrijas Eiropas Savienības fondu departamenta Finanšu instrumentu attīstības nodaļas vadītāja |
| 6. | Jeļena Šaicāne | Kultūras ministrijas Sabiedrības integrācijas departamenta direktore |
| 7. | Ilona Jekele | Kultūras ministrijas Sabiedrības integrācijas departamenta sabiedrības integrācijas un pilsoniskās sabiedrības attīstības nodaļas vadītāja |
| 8. | Edīte Bratka | Nodarbinātības Valsts aģentūras Nodarbinātības pasākumu departamenta AF projekta "Prasmju pilnveide pieaugušajiem" projekta vadītāja |
| 9. | Santa Lāma | SIA "Mensarius" valdes priekšsēdētāja |
| 10. | Elīna Sviridova | Rīgas atbalsta centrs Ukrainas iedzīvotājiem |
| 11. | Dana Ūdre | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes Sabiedrības integrācijas un līdzdalības nodaļas projektu vadītāja |
| 12. | Irina Vasiļjeva | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes Sabiedrības integrācijas un līdzdalības nodaļas projektu vadītāja |
| 13. | Kristīne Bērziņa | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes Sabiedrības integrācijas un līdzdalības nodaļas projektu vadītāja |
| 14. | Dace Paegle | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes Sabiedrības integrācijas un līdzdalības nodaļas projektu vadītāja |

**Sēdes darba kārtība:**

1. Latviešu valodas apguves iespējas, resursu pieejamība un iesaistīto institūciju pieredze

Ziņotāji: Rīgas Apkaimju iedzīvotāju centra Apkaimju attīstības un sabiedrības integrācijas pārvaldes Sabiedrības integrācijas un līdzdalības nodaļas vadītāja **Ilze Meilande**; Latviešu valodas aģentūras Izglītības daļas metodiķe **Ērika Pičukāne**; Sabiedrības integrācijas fonda Saliedētības pasākumu koordinācijas departamenta programmu koordinatore **Olga Dabiža - Petrovska**; Kultūras ministrijas Eiropas Savienības fondu departamenta Finanšu instrumentu attīstības nodaļas eksperte **Anita Kleinberga,** Kultūras ministrijas Sabiedrības integrācijas departamenta direktore **Jeļena Šaicāne,** Kultūras ministrijasKultūras ministrijas Sabiedrības integrācijas departamenta sabiedrības integrācijas un pilsoniskās sabiedrības attīstības nodaļas vadītāja **Ilona Jekele**; Nodarbinātības Valsts aģentūras Nodarbinātības pasākumu departamenta AF projekta "Prasmju pilnveide pieaugušajiem" projekta vadītāja **Edīte Bratka***;* SIA "Mensarius" valdes priekšsēdētāja **Santa Lāma**.

1. Citi jautājumi.

**Sēdes norise**

**Iveta Ratinīka** atklāj sēdi, iepazīstina ar darba kārtību.

**1.**

**Latviešu valodas apguves iespējas, resursu pieejamība un iesaistīto institūciju pieredze**

**Iveta Ratinīka** dod vārdu **Ilzei Meilandei.**

**I. Meilande sniedz prezentāciju "Latviešu valodas apguves iespējas Rīgas valstspilsētas pašvaldībā".**

Informē par pašvaldības nodrošinātām iespējām rīdziniekiem apgūt latviešu valodu, tajā skaitā nodrošinot regulārus latviešu valodas kursus, kā arī valodas klubus projektu konkursa “Latviešu valodas apguves kursu organizēšana un īstenošana Rīgas pilsētas iedzīvotājiem” ietvaros, tāpat par iesēju nevalstiskākam organizācijām saņemt līdzfinansējumu, lai organizētu iekļaujošas sabiedrības integrācijas aktivitātes, iekļaujot valodas apgūšanu un valodas vides veicināšanu. (*Pielikums Nr. 1*)

**I. Ratinīka** dod vārdu **Ērikai Pičukānei.**

**Ē. Pičukāne** iepazīstina ar latviešu valodas apguves mācību materiāliem. Uzsver, ka to ir ļoti daudz un dažādi. Tie palīdz valodu apgūt ne tikai bērniem, bet arī viņu vecākiem.

Rāda vietni “Māci un mācies latviešu valodu” (saite: <https://maciunmacies.valoda.lv/>). Norāda, ka materiāli ir radīti konkrētām mērķa grupām, piemēram, diasporai, reemigrantiem un ukraiņu bērniem, bet tas nenozīmē, ka šie materiāli nav piemēroti citiem. Tos efektīvi var izmantot arī citas mērķa grupas.

Iepazīstina arī ar elektroniski pieejamiem materiāliem – "Palīdzam mācīties; Ceļojums latviešu valodas pasaulē: rokasgrāmata vecākiem valodas apguvē kopā ar bērniem"; "Mācību materiāli latviešu valodas apguvei reemigrējošo ģimeņu skolēniem"; "Mācies pats! A, B un C latviešu valodas prasmes līmeņa apguve pieaugušajiem".

Vēlas uzsvērt, ka vietnei “Saziņas tilts” (saite: http://www.sazinastilts.lv/) ir labas atsauksmes, tā ir vieta, kurā var daudzveidīgi apgūt latviešu valodu.

**I. Ratinīka** jautā vai ir bijuši kursi skolotājiem, kuru klasēs ir ukraiņu bērni.

**Ē. Pičukāne** atbild, ka ir, tie iedalās trijos līmeņos - pirmskolas, sākumskolas un no 7. līdz 12.klases. Tie ir divpadsmit stundu kursi, kuros stāsta kā strādāt ar klasi, kurā ir bērni no Ukrainas. Papildus tika uzaicināta speciāliste no Ukrainas, kas iepazīstināja ar veidiem, kas varētu palīdzēt labāk iemācīt valodu.

**I. Ratinīka** dod vārdu **Olgai Dabižai - Petrovskai.**

**O. Dabiža - Petrovska** iepazīstina ar Sabiedrības integrācijas fonda aktivitātēm saistībā ar latviešu valodas apguvi.

2023.gada tika atklāta Vienas pieturas aģentūras, kas nodrošina pakalpojumus trešo valstu pilsoņiem. Tai skaitā arī latviešu valodas kursus.

Lielākā mērķa grupa valodas kursiem ir Ukrainas iedzīvotāji ar kuriem strādā Sabiedrības integrācijas fonds projektu kārtībā piedāvājot latviešu valodas kursus.

Sabiedrības integrācijas fonds ir izveidojis datubāzi, kas ļauj efektīvi pārvaldīt informāciju par kursantiem, kas apmeklē par publisko finansējumu piedāvātos latviešu valodas kursus visā Latvijā. Datu bāzē nodrošina informācijas uzkrāšanu par dalībniekiem, par apgūto valodas pakāpi, lai varētu arī analizēt latviešu valodas apmācību vajadzības nākotnē. Šobrīd notiek aktīva dažādu latviešu valodas pakalpojumu sniedzēju iekļaušana Sabiedrības integrācijas fonda datu bāzē.

Nesen tika pieslēgta Rīgas pašvaldība, tāpat notiek sarunas arī ar citām pašvaldībām, kas nodrošina latviešu valodas kursus ar publisko finansējumu.

Uzsver, ka datu bāze palīdzēs izvairīties no dubultās finansēšanas riska, un nodrošinās to, ka cilvēks varēs mācīties vienu līmeni tikai vienreiz.

**I. Ratinīka** jautā, vai ir domāts par proaktīvu uzrunāšanu saistībā ar latviešu valodas apguvi.

**O. Dabiža - Petrovska** atbild, ka Latviešu valodas aģentūra nodrošina kursu konkrētajām mērķa grupām. Piemēram, ar valodas klubu palīdzību cenšas ieinteresēt cilvēkus mācīties valodu.

Piebilst, ka nākotnē gribētu datu bāzi pieslēgt Nodarbinātības valsts aģentūrai, jo viņi arī nodrošina valodas kursus un tad informācijas loks varētu būt lielāks, jo informācija būtu ne tikai par iebraucējiem, bet arī Latvijas iedzīvotājiem.

**I. Ratinīka** dod vārdu **Jeļenai Šaicānei.**

**Jeļena Šaicāne sniedz prezentāciju "Kultūras ministrijas atbalsta pasākumi Ukrainas civiliedzīvotājiem".**

Prezentācijā tiek sniegta informācija par Kultūras ministrijas atbalstu Ukrainas civiliedzīvotājiem, nodrošinot kultūrorientācijas kursus. Tajā ietverta informācija par projektiem un finansējumu, kas piešķirts, lai palīdzētu Ukrainas bēgļiem iepazīties ar Latvijas kultūru un valodu. (*Pielikums Nr. 2*)

**J. Šaicāne** uzsver, ka pats galvenais ir tas, ka ir pieaugusi cilvēku motivācija apgūt latviešu valodu un mums ir ko piedāvāt.

**I. Ratinīka** dod vārdu **Anitai Kleinbergai**

**Anita Kleinberga sniedz prezentāciju "Patvēruma, migrācijas un integrācijas fonda 2021.-2027.gada plānošanas perioda aktivitāte".**

Prezentācijā iekļauta informācija par Patvēruma, migrācijas un integrācijas fonda 2021.-2027.gada plānošanas perioda aktivitātēm, projektiem un pasākumiem, kas veicina trešo valstu pilsoņu iekļaušanos Latvijas sabiedrībā, īpaši veicinot latviešu valodas lietošanas un apguves iespējas. Tiek īstenoti latviešu valodas kursi, sarunu valodas klubi un inovatīvi pasākumi, kā arī starpkultūru komunikācijas mācības dažādu jomu profesionāļiem. (*Pielikums Nr. 3*)

**I. Ratinīka** jautā, cik sekmīgi veicas ar latviešu valodas apguvi.

**Ē. Pičukāne** atbild, ka ir ļoti sekmīgi rezultāti valodas apguvē, tajā skaitā dalībniekiem, kas ieceļojuši arī no trešajām pasaules valstīm.

**I. Ratinīka** dod vārdu **Edītei Bratkai.**

**Edīte Bratka sniedz prezentāciju "Valsts valodas izglītības programmu īstenošana. Atveseļošanas fonda projekta «Prasmju pilnveide pieaugušajiem» ietvaros".**

Prezentācijā tiek sniegta informācija par valsts valodas prasmju attīstīšanas programmām pieaugušajiem, tai skaitā mācībām nodarbinātajiem un bezdarbniekiem. Tā ietver informāciju par dažādiem valodas prasmju līmeņiem un mērķauditorijām, kā arī finansējumu un iesaistīto skaitu. (*Pielikums Nr. 4*)

**I. Ratinīka** jautā par to, kas ir šie cilvēkiem, kuri ir iekļauti iedalījumā - latvieši, kuri ir apguvuši valsts valodas kursus.

**E. Bratka** atbild, ka šie bieži vien ir cilvēki, kas ir mācījušies krievu valodas plūsmas skolās.

**I. Vērse** jautā, kā tika nonākts pie 150 stundu valodas apguves skaitļa.

**E. Bratka** atbild, ka īstenošanas laikā vērtējot mācību apguves rezultātus tika secināts, ka veiksmīgai programmas satura apguvei nepieciešams palielināt mācību stundu skaitu, tādējādi programmai valsts valoda atbilstoši pamata valsts valodas prasmes līmenim stundu skaits ir 150 stundas.

**I. Ratinīka** dod vārdu **Santai Lāmai**.

**S. Lāma** dalās ar pieredzi, ka mācību centrs SIA Mensarius ir piedalījies dažādos projektos, kas saistīti ar latviešu valodas kursiem - rīdziniekiem, reemigrantiem, trešo valstu pilsoņiem un ukraiņiem.

Latviešu valodas kursi ir ļoti pieprasīti. Lielākoties motivācija ir darba iespējas. Otrs ir, lai saņemtu vai pagarinātu uzturēšanās atļaujas. Ir cilvēku grupa, kuri latviešu valodu vēlas apgūt, jo vēlas dzīvot Latvijā.

**I. Ratinīka** jautā par problēmsituācijām ar kurām saskarās.

**S. Lāma** atzinīgi novērtē, ka ir izveidota Sabiedrības integrācijas fonda datu bāze, jo tas mazina iespējas cilvēkiem piedalīties dažādos latviešu valodas apguves projektos, nepabeigt tos, un vēlāk iet uz citiem.

**K. Biezais** vērš uzmanību uz to, ka latviešu valodas kursi būtu jāpaplašina plašākai sabiedrības mērķa grupai un nepieciešams integrēt tajos arī neredzīgus cilvēkus.

**I. Meilande** ierosina iesniegt šo ideju kā pilotprojektu sabiedrības integrācijas konkursā.

**Ē. Pičukāne** piebilst, ka nav materiālu latviešu valodā neredzīgiem cilvēkiem latviešu valodas apguvē.

**M. Mitrofanovs** jautā, vai ir statistika par to, cik no kursantiem spēj nokārtot latviešu valodas eksāmenu.

**Ē. Pičukāne** atbild, ir statistika, kurā tiek apkopta informācija par līmeni, profesiju, organizāciju. To var atrast Izglītības un zinātnes mājas lapā.

**I. Vasiļjeva** papildina, ka Rīgas pašvaldībai ir sava datu bāze, kurā salīdzina kursantus un neļauj mācīties to pašu līmeni. Precizē, ka kursu mērķis nav nokārtot eksāmenu uz kategoriju, jo tas ir cits latviešu valodas apguves veids. Mērķis ir aktualizēt savas latviešu valodas zināšanas vai iegūt, jaunas valodas zināšanas, bet bez piesaistes kategoriju eksāmenam un nevar atkārtoti mācīties to pašu kursu.

**E. Strupiša** rosina strukturēt valsts valodas kursu tā, lai izvairītos no pārtrauktības. Laikā starp nākamā līmeņu kursiem cilvēkiem nav kur pielietot iegūtās zināšanas un līdz nākamo kursu sākumam jau iepriekš apgūtais ir aizmirst. Vēlas vērst uzmanību uz izaicinājumiem, ka cilvēkiem ar garīga rakstura traucējumiem nav pieejami valodas apguves materiāli un apmācīti pedagogi.

**Ē. Pičukane** norāda, ka Vieglās valodas aģentūra gatavo materiālus cilvēkiem ar garīga rakstura traucējumiem un tulko tekstus vieglā valodā, lai cilvēki varētu lasīt un apgūt valodu.

**2.**

**Citi jautājumi**

**I. Ratinīka** dod vārdu **I. Meilandei.**

**I. Meilande** atgādina par iepriekšējā sēdē sniegto informāciju par pētījumu “Sabiedrības integrācija Rīgā”. Pēdējo reizi šāds pētījums tika veikts 2021.gadā. Ņemot vērā to, ka pētījuma rezultāti tiek salīdzināti ar iepriekšējiem gadiem, nevar veikt lielas izmaiņas aptaujas jautājumos. Tomēr būtu svarīgi saņemt komentārus no Konsultatīvās padomes locekļiem par sagatavoto anketu, iespējams ir vēl kāds ļoti svarīgs, aktuāls jautājums, kas jāiekļauj pētījuma aptaujā. E-pasts ar informāciju tiks izsūtīs dienu pēc sēdes un atbildes tiks gaidītas līdz 27.maijam. Telefonintervijas aptaujājot rīdziniekus tiks uzsāktas 3.jūnijā.

Sēde tiek slēgta plkst. 17.00

Sēdi vadīja: I. Ratinīka

Sēdi protokolēja: D. Ūdre

**Pielikumā:**

1. Prezentācija “Latviešu valodas apguves iespējas Rīgas valstspilsētas pašvaldībā”;
2. Prezentācija "Kultūras ministrijas atbalsta pasākumi Ukrainas civiliedzīvotājiem";
3. Prezentācija "Patvēruma, migrācijas un integrācijas fonda 2021.-2027.gada plānošanas perioda aktivitātes”;
4. Prezentācija "Valsts valodas izglītības programmu īstenošana. Atveseļošanas fonda projekta «Prasmju pilnveide pieaugušajiem» ietvaros ".